บีโอไอ ฟุ้งตั้งเป้าส่งเสริม 6 แสน ล.
นางหิรัญญา สุจินัย เลขาธิการสำนักงานคณะกรรมการส่งเสริมการลงทุน (บีโอไอ) เปิดเผยว่า เมื่อปีที่ผ่านมามีนักลงทุนยื่นขอรับส่งเสริมการลงทุน รวม 1,546 โครงการ มูลค่าเงินลงทุน 584,350 ล้านบาท สูงกว่าเป้าหมายที่ตั้งไว้ 550,000 ล้านบาท โดยปีนี้จึงได้ตั้งเป้าหมายขอรับการส่งเสริมฯ ไว้ 600,000 ล้านบาท และมั่นใจว่านโยบายนายโดนัลด์ ทรัมป์ ประธานาธิบดีสหรัฐฯ ที่จูงใจให้บริษัทของนักลงทุนจากสหรัฐฯ หันกลับไปผลิตสินค้าในประเทศของตนเอง ในระยะสั้นจะไม่กระทบต่อการลงทุนประเทศไทย,จำนวนโครงการที่ขอรับส่งเสริมเมื่อปีที่ผ่านมา สูงกว่าถึง 56% เมื่อเทียบกับปี 2558 ขณะที่มูลค่าเงินลงทุนในปีที่ผ่านมาก็สูงกว่าถึง 196% โดยปี 2558 มีมูลค่า 197,740 ล้านบาท ขณะที่เม็ดเงินลงทุนจริง เมื่อปีที่ผ่านมา อยู่ที่ 490,000 ล้านบาท ถือว่าใกล้เคียงกับเป้าหมายที่ตั้งไว้ ชี้ให้เห็นสัญญาณลงทุนที่ดีขึ้นต่อเนื่อง จึงมองว่าการลงทุนจริงๆที่จะเกิดในปีนี้ จะอยู่ที่ 600,000 ล้านบาท,สำหรับปัจจัยสำคัญๆที่จะเอื้อให้การลงทุนปีนี้ขยายตัว จะมาจากการที่พระราชบัญญัติส่งเสริมการลงทุน (พ.ร.บ.) บีโอไอ ที่ล่าสุดได้มีการแก้ไข ประกาศในราชกิจจานุเบกษาแล้ว ซึ่งจากนี้จะได้นำมาพิจารณาว่ากลุ่มอุตสาหกรรมใดบ้างที่เข้าข่ายจะได้รับสิทธิประโยชน์ตาม พ.ร.บ. ดังกล่าว โดยจะนำเข้าสู่การพิจารณาของคณะกรรมการ (บอร์ด) บีโอไอเพื่อแถลงให้นักลงทุนทราบ ในเวทีงานสัมมนาและนิทรรศการ โอกาสทางการลงทุนในประเทศไทย (Opportunity Thailand 2017) ที่จะจัดขึ้นวันที่ 15 ก.พ. นี้ ที่อิมแพ็ค เมืองทองธานี นอกจากนี้ยังมี พ.ร.บ.เพิ่มขีดความสามารถทางการแข่งขัน ที่รอประกาศราชกิจจานุเบกษา โดยทั้งหมดจะเป็นกลไกสำคัญที่จะดึงดูดการลงทุน.
นางหิรัญญา สุจินัย เลขาธิการสำนักงานคณะกรรมการส่งเสริมการลงทุน (บีโอไอ) เปิดเผยว่า เมื่อปีที่ผ่านมามีนักลงทุนยื่นขอรับส่งเสริมการลงทุน รวม 1,546 โครงการ มูลค่าเงินลงทุน 584,350 ล้านบาท 
หิรัญญา สุจินัย,บีโอไอ,มูลค่าเงินลงทุน,โดนัลด์ ทรัมป์,นักลงทุน